ત્યારબાદ સદર કેસ રાજકોટ સેસન્સ કોર્ટમાં કમીટ કરવામાં આવેલ હતો ત્યારબાદ ચાર્જ ફ્રેમ થતા સદર કેસ ચાલવા પર આવેલ જેમા ફરીયાદી-સરકાર પક્ષે કુલ-૩૩ સાહેદો તપાસેલ હતા તેમજ ૨૯ લેખીત દસ્તાવેજો રજુ થયેલ હતા ત્યારબાદ ફરીયાદીનો પુરાવો પુરો થતા સદરકામે આરોપીઓના વિશેષ નીવેદન લેવામા આવેલ અને આખર દલીલો પર પહોચેલ જેમા આરોપીઓના એડવોકેટ અલ્પેશ પોકીયાએ દલીલમા જણાવેલ કે કાયદાના સિદ્ધાંત પ્રમાણે આરોપીઓ વિરૂદ્ધ શંકા રહીત ગુનો ફરીયાદપક્ષે સાબીત કરવો જોઇએ, આ કામે ફરીયાદના આરોપીઓનું કોઇ નામ નથી તેમજ ફરીયાદી કે સાહેદોએ આરોપીઓ આ ગુનામા સમડોવાયેલ હોય તેવો કોઇ પુરાવો રજુ કરેલ નથી, તેઓએ કોઇએ ઓળખી બતાવેલ નથી, તેઓની કોઇ ઓળખ પરેડ કરવામાં આવેલ નથી તેમજ હાલના આરોપીઓ વીજ કંપનીના ગ્રાહક હોવા અંગેના કોઇ પુરાવા રજુ થયેલ નથી તે સંજોગોમાં આરોપીઓ વિરૂદ્ધ નિઃશંકપણે ગુન્હો સાબીત થતો ન હોય જેથી આરોપીઓને નિર્દોષ છોડી મુકવા વિગતવાર છણાવટપૂર્વક ધારદાર દલીલો કરેલ હતી.